recursal/SuperWikiNEXT-32B huggingface dataset:
ஜென்னிபர் குக்-க்ரைசோஸ் வடிவமைத்த ஓப்பன்வெட்வேர் சின்னம்
**ஓப்பன்வெட்வேர்**(OpenWetWare) அல்லது *தளையற்ற ஞானப்பொருள்* என்பது "உயிரியல் அறிவியல் மற்றும் தொழில்நுட்பங்களில் தளையற்ற ஆய்வு,கல்வி,பதிப்புகள் மற்றும் விவாதத்தை வளர்க்கும்" நோக்குடன் கட்டமைக்கப்பட்டுள்ள ஓர் விக்கி யாகும். 

எம்.ஐ.டி பட்டமேற்படிப்பு மாணவர்களால் ஏப்ரல் 20,2005ஆம் ஆண்டு ஓப்பன்வெட்வேர் உருவாக்கப்பட்டது.துவக்கத்தில் எம்.ஐ.டியில் உள்ள ஆய்வுக் கூடங்களுக்கு மட்டுமே சேவை புரிய அமைக்கப்பட இத்தளம் சூன் 22,2005 முதல் அனைத்து ஆய்வகங்களுக்கும் பயன்படத் தொடங்கியது. ஏப்ரல் 16,2007 அன்றைக்கான நிலவரப்படி இத்தளத்தில் 100 ஆய்வுக் கூடங்களும்40 கல்விக் கூடங்களும்இணைந்துள்ளனர்.ஆய்வுக்கூடங்களைத் தவிர,அறிவியல் சங்கங்களும் இணைந்துள்ளன.

ஓப்பன்வெட்வேர் லினக்ஸ் வழங்கிகளில் மீடியாவிக்கி பயன்பாட்டில் இயங்குகின்றது.அனைத்து உள்ளடக்கங்களும் குனூ தளையறு ஆவண உரிமத்தின் அடிப்படையிலும் கிரியேட்டிவ் காமன்ஸ் சேர்அலைக் உரிமத்தின்கீழும் கிடைக்கின்றன.

வெளியிணைப்புகள்
---------------

* ஓப்பன்வெட்வேர்

### பதிப்புகளில் பதிந்தவை

* அறிவியல் 2.0, சயின்டிபிக் அமெரிக்கன் இதழ் ஏப்ரல், 2008.
* பகிர்கின்ற புதிய அறிவியல், பிசினஸ் வீக் மார்ச் 2, 2007.
* இணையகாலத்தில் அறிவியல்: கூட்டு முயற்சிகள் நேச்சர் திசம்பர் 1, 2005.

மேற்கோள்கள்
-----------

1. ↑  "Science 2.0 : Is posting raw results online, for all to see, a great tool or a great risk?". *Scientific American*. .
பெங்களூருவில், வசதி படைத்தவர்கள் வாழும் பகுதியில் அமைந்துள்ள இந்தியப் பல்தள "ஓரடுக்கு மனை"
அமெரிக்காவில் கென்டக்கியில் உள்ள லூயிசுவிலியில் காணப்படும் ஓர் ஓரடுக்கு மனை
**ஓரடுக்கு மனை** அல்லது **பங்களா** என்பது ஒரு வகை ஒற்றைத்தள வீட்டைக் குறிக்கும். இவ்வகை வீடுகள் இந்தியாவிலேயே உருவாயின. "பங்களா" என்ற சொல் "வங்காளம்" என்ற பொருள் கொண்டது. வங்காளப் பாணியின் அமைந்த வீட்டைக் குறிக்கவும் ஆங்கிலேயர் "பங்களா" என்ற சொல்லையே பயன்படுத்தினர். தொடக்கத்தில் ஓரடுக்கு மனை என்னும் இவ்வகை வீடுகள், முன்புறத்தில் அகலமான விறாந்தையுடன் கூடிய கூரை வேய்ந்த, ஒரு தளத்தையுடைய சிறிய வீடுகளையே குறித்தது. 

இந்தியா, பாகிசுத்தான் ஆகிய நாடுகளில் ஓரடுக்கு மனை என்பது தொடர்மாடி வீடுகள் அல்லாத ஒற்றைக் குடும்ப வீடுகள் எல்லாவற்றையும் குறிக்கிறது. தற்காலத்தில் இந்தியத் துணைக் கண்டத்தில் ஓரடுக்கு மனை என்பது ஒரு குடும்பம் அல்லது கூட்டுக் குடும்பம் ஒன்று வாழுகின்ற மாடி வீடுகளையும் குறிக்கின்றது. இது பொதுவான வட அமெரிக்க "பங்களா" விலும் வேறுபாடான பொருள் தருகிறது.

மேற்கோள்கள்
-----------

1. ↑  Powell, Jane (2004). *Bungalow Details: Exterior*. பக். 12. பன்னாட்டுத் தரப்புத்தக எண்:978-1-4236-1724-2. .
2. ↑  "Definition of BUNGALOW". .
3. ↑  *Online Etymology Dictionary*, "bungalow"; Online Etymology Dictionary
**ஃபிரேசர் நிறுவனம்** என்பது ஒரு கனடிய மதியுரையகம். இது திறந்த சந்தை, சுதந்திரவாத கொள்கைகளுக்கு ஆதரவான செயற்பாடுகளில் ஈடுபடுகிறது. அறிக்கைகள் கருத்துரைகள் வெளியிடுவது, அரசியலில் கொள்கைகளை வகுப்பது, அரச திட்டங்களை அலகுகளை மதிப்பீடு செய்வது போன்ற செயற்பாடுகளில் இது ஈடுபடுகிறது. இந்த நிறுவனம் கட்சி சார்பற்றதாக கூறினாலும், கனடிய பழமைவாத கட்சிக்கு ஆதரவான போக்கு உடையது. இக்கட்சி சார்ந்த பலர் இந்த நிறுவனத்தில் முக்கிய பொறுப்புகளில் உள்ளார்கள்.

பொதுச் சேவை மதிப்பீடுகள்
------------------------

### பாடசாலைகளை மதிப்பிடுதல்

கனடிய பாடசாலைகளின் தரம் பற்றி புள்ளி விபர மதிப்பீடை இந்த நிறுவனம் வெளியிடுகிறது. பல பெற்றோர்கள் இதை கருத்தில் கொண்டு பாடசாலைகளை தெரிவு செய்கிறார்கள்.

### மருத்துவமனைகளை மதிப்பிடுதல்

இவற்றையும் பார்க்க
------------------

மேற்கோள்கள்
-----------

வெளி இணைப்புகள்
---------------

* Fraser Institute

1. ↑  Schultze, Rainer-Olaf; Sturm, Roland; Eberle, Dagmar (2003-02-28). *Conservative Parties and Right-Wing Politics in North America: Reaping the Benefits of an Ideological Victory?*. VS Verlag für Sozialwissenschaften. பன்னாட்டுத் தரப்புத்தக எண்:978-3-8100-3812-8.
2. ↑  Clifford Krauss (28 February 2006). "In Canada, private medicine spreads". *New York Times*. .
3. ↑  "Fraser Institute to pay tuition for poor Albertans". Calgary Herald. 18 January 2006 இம் மூலத்தில் இருந்து 4 March 2016 அன்று. பரணிடப்பட்டது.. .
| * பா
* உ
* தொ
துனிசியப் போர்த்தொடர் |
| --- |
| தூனிசை நோக்கி ஓட்டம் – ஃபெய்ட் கணவாய் – சிடி பூ சிட் – கேசரைன் கணவாய் – மெடினைன்  – *பியூகிலிஸ்ட்* – எல் கெட்டார் – வாடி அகாரிட் – வல்கன் – ஃபிளாக்சு  – ரெட்ரிபியூசன் |

**ஃபிளாக்சு நடவடிக்கை** (ஃபிளாக்ஸ் நடவடிக்கை, *Operation Flax*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு வான்படை நடவடிக்கை. துனிசியப் போர்த்தொடரின் ஒரு பகுதியான இதில், துனிசியாவில் எஞ்சியிருந்த அச்சுப் படைகளுக்கு ஐரோப்பாவுடனான வான்வழிப் போக்குவரத்தை நேச நாட்டு வான்படைகள் துண்டித்தன.

மார்ச் 1943ல் வடக்கு ஆப்பிரிக்காவிலிருந்த அச்சுப் படைகள் துனிசியாவின் வடமேற்கு முனையில் சுற்றி வளைக்கப்பட்டன. இறுதிகட்ட தரைப்படைத் தாக்குதலுக்கு முன் அவற்றைப் பலவீனப்படுத்த கடல்வெளியிலும் வான்வெளியிலும் நேச நாட்டுப் படைகள் முயன்றன. அச்சுப் படைகள் நடுநிலக் கடல் வழியாக ஐரோப்பாவுக்குத் தப்பிச் செல்லாமல் இருக்கவும், அவற்றுக்குத் தேவையான தளவாடங்களும், துணைப்படைகளும் கடல்வழியாக அனுப்பப்படுவதைத் தவிர்க்கவும், ஏப்ரல் மாதம் ஃபிளாக்சு நடவடிக்கையை நேச நாட்டுப் படைகள் மேற்கொண்டன. வடக்கு ஆப்பிரிக்கா-ஐரோப்பாவிடையே பயணிக்கும் அச்சுக் கப்பல்கள் அனைத்தையும் மூழ்கடிக்கவும், வடக்கு ஆப்பிரிக்காவை ஐரோப்பாவிலிருந்து துண்டிக்கவும் மே 8ம் தேதி ரெட்ரிபியூசன் நடவடிக்கை மேற்கொள்ளப்பட்டது.

ஃபிளாக்சு நடவடிக்கையில் அமெரிக்க வான்படையும், பிரித்தானிய வேந்திய வான்படையும் ஜெர்மானிய வான்படையான லுஃப்டவாஃபேவுடன் துனிசிய மற்றும் நடுநிலக்கடல் மேலான வான்பகுதியில் மோதின. லுஃப்ட்வாஃபேவின் யங்கர்ஸ்-52 வகை போக்குவரத்து வானூர்திகள் சிக்கிக் கொண்டிருக்கும் தரைப்படைகளுக்கு சிசிலி மற்றும் இத்தாலியிலிருந்து தளவாடங்களைக் வான்வழியாக வழங்க முயன்றன. அவற்றைத் தடுக்க இரவு பகலாக நேச நாட்டு வானூர்திகள் முயற்சி செய்தன. ஏப்ரல் 5 முதல் தொடங்கிய ஃபிளாக்சு நடவடிக்கை ஏப்ரல் 26 வரை நீடித்தது. இதன் முதல் கட்டத்தில் அமெரிக்க வான்படை ஈடுபட்டது. முதலில் சிசிலி நீரிணையில் சரக்குக் கப்பல்களைத் தாக்கி மூழ்கடித்தன. பின்னர் தெற்கு இத்தாலியிலும் சிசிலியிலும் அமைந்திருந்த அச்சு வானூர்தி ஓடுதளங்கள் மீது குண்டு வீசின. தொடர்ந்து நடந்த வான்மோதல்களில் லுஃப்ட்வாஃபேவின் சண்டை வானூர்திப் பிரிவுகளும் ஒன்றன் பின் ஒன்றாக அழிக்கப்பட்டன. ஏப்ரல் 12ம் தேதி ஃபிளாக்சின் இரண்டாம் கட்டம் தொடங்கியது. பிரித்தானிய வேந்திய வான்படை அமெரிக்க வான்படைக்கு பதிலாக தாக்குதல்களை மேற்கொண்டது. நேச நாட்டுத் தாக்குதல்களால் அச்சு போக்குவரத்து வானூர்தி படைப்பிரிவுகளுக்கு பெரும் சேதம் ஏற்பட்டது. இதனால் துனிசியாவிலுள்ள அச்சு தரைப்படைகளுக்கு தளவாட மற்றும் எரிபொருள் வழங்கல் தடைபட்டது. மே 4ம் தேதிக்குப் பின்னர் துனிசியாவுக்கு அச்சு வான்வழிப் போக்குவரத்து முற்றிலும் நின்றுபோனது.

ரெட்ரிபியூசன் மற்றும் ஃபிளாக்சு நடவடிக்கைகளின் வெற்றியால் துனிசியாவில் அச்சுப் படைகள் முழுமையாகத் துண்டிக்கப்பட்டுவிட்டன. மே 6ம் தேதி நேச நாட்டுத் தரைப்படைகளின் இறுதிகட்ட தாக்குதலான வல்கன் நடவடிக்கை தொடங்கியது. ஒரு வார சண்டைக்குப்பின்னர் அச்சுப்படைகள் சரணடைந்தன.

மேற்கோள்கள்
-----------

1. ↑  April 18, 1943 Goose Shoot – "The Palm Sunday Massacre"
**ஃபுக்குவோக்கா ஆசியப் பண்பாட்டுப் பரிசுகள்** (*Fukuoka Asian Culture Prizes*) ஆசியப் பண்பாடுகளின் தனியான மற்றும் பல்வேறு தன்மைகளையும் பேணுவதற்கு ஆற்றிய பணிகளுக்காக உலகளாவிய ரீதியில் தனிநபருக்கோ அல்லது ஓர் அமைப்பிற்கோ வழங்கப்படும் பணப்பரிசாகும். இப்பரிசை ஜப்பானின் ஃபுக்குவோக்கா நகரமும், யோக்கடோப்பீயா நிறுவனமும் இணைந்து வழங்குகின்றன. இப்பரிசுத் திட்டத்தில் பெரும் பரிசு (*the Grand Prize*), கல்விப் பரிசு (*the Academic Prize*), கலை மற்றும் பண்பாட்டுக்கான பரிசு (*Arts and Culture Prize*) ஆகிய மூன்று பரிசுகள் வழங்கப்படுகின்றன. ஒவ்வொன்றும் 3 மில்லியன் யென் பணப்பரிசு வழங்கப்படுகிறது.

கிழக்கு ஆசியா, தெற்காசியா, தென்கிழக்காசியா (பாகிஸ்தானுக்குக் கிழக்கேயுள்ள நாடுகள்) ஆகிய பகுதிகளில் இருந்து விருதாளர்கள் தெரிவு செய்யப்படுகிறார்கள்.

பரிசு பெற்ற சிலர்
-----------------

* அகிரா குரோசாவா (1990)
* ரவி சங்கர் (1991)
* பத்மா சுப்பிரமணியம் (1994)
* ஸ்டான்லி ஜெயராஜா தம்பையா (1998)

வெளி இணைப்புகள்
---------------

* ஃபுக்குவோக்கா ஆசியப் பண்பாட்டுப் பரிசுகள் பரணிடப்பட்டது 2008-02-21 at the வந்தவழி இயந்திரம்
**கங்கவள்ளி ஆறு** (*Gangavalli River*) என்பது இந்தியாவின் கருநாடக மாநிலத்தின் மேற்குப் பகுதியில் உருவாகி மேற்கு நோக்கிப் பாயும் பல சிறிய ஆறுகளில் ஒன்றாகும். தேசிய நெடுஞ்சாலை 17 இல் ஓசூர் பாலம் கங்கவள்ளி ஆற்றின் மீது கட்டப்பட்ட பாலமாகும். இந்நெடுஞ்சாலை அன்கோலா, கும்டா பகுதிகளைப் பிரித்து வடகன்னட மாவட்டத்தையும், தார்வாடு, மங்களூரு பகுதிகளையும் இணைக்கிறது.

கங்கவள்ளி ஆறு
கங்கவள்ளி ஆற்றிலுள்ள அருவி

தோற்றம் மற்றும் நிலவியல்
------------------------

கங்கவள்ளி ஆறு, பெட்டி நதி என்றும் அழைக்கப்படுகிறது. மேற்குத் தொடர்ச்சி மலைகளிலிருந்து தார்வாடுக்குத் தெற்கே (சோமேசுவர கோயிலுக்கு அருகில்) சல்மலாவாக உருவாகிறது. இது மேற்கு திசையில் பாய்ந்து கங்கை ஆலயத்திற்குப் பிறகு அரபிக் கடலில் கலக்கின்றது. இங்கு இந்த ஆறு கங்கவள்ளி என்றழைக்கப்படுகின்றது. இப்பகுதியில் உள்ள கிராமம் கங்கவள்ளி ஆகும். இந்த 69 கி.மீ. தொலைவு வரை மேற்காகவும் பிறகு தெற்காகவும் பாய்கின்றது. இதன் நீர்ப்பாசனப் பகுதிகளின் பரப்பளவு 3,574 சதுர கி.மீ. (1,380 சதுர மைல்) ஆகும்.

ஆற்றுப் படுக்கையின் வீழ்ச்சி முதல் 72 கி.மீ. (45 மைல்) க்கு மென்மையாக உள்ளது. அந்தக் கட்டத்திற்குப் பிறகு, நதி நீர்வீழ்ச்சி மாகோட்டில் 183 கிமீ (114 மைல்) வீழ்ச்சியடைந்து, மாகோட்டு அருவியாகிறது. பின்னர் ஆற்றில் ஆழமான பள்ளத்தாக்கில் நதி ஓடுகிறது. நதிக்கு பிறகு ஆற்றில் சேருகிறது. அன்கோலா நகரிலிருந்து 11 கிமீ தொலைவில் உள்ள கணகுவள்ளி, பெல்லம்பரிலிருந்து 4 கிலோமீட்டர் தொலைவில் உள்ளது. வடகன்னட மாவட்டத்தின் மற்றொரு புதிய தங்குமிடம் உள்ளது. கோகர்ணா நகரம் கங்கவல்லி சாலையில் மற்றொரு திசையில் 4 கி.மீ. தொலைவில் உள்ளது. தார்வாடு, வடகன்னட மாவட்டங்களில் இந்த நதி ஓடுகிறது. ஆற்றின் பாதையில் அடர்ந்த பசுமையான, செம்பசுமையான காடுகள் உள்ளன.

கிளையாறுகள்
-----------

பெத்தி, சால்மலி, சோந்தா முதலியன கங்கவள்ளி ஆற்றின் கிளையாறுகளாகும்.

புவியியல்
---------

கங்கவள்ளி ஆற்றுப் படுகையில் உள்ள முதன்மையான மண் செம்மண் ஆகும். இவை சிவப்பு முதல் பழுப்பு நிறமாக இருக்கும். இங்கு காணப்படும் பல்வேறு வகையான மண்ணாக தங்க மணலும் களிமண்ணும் அமைகிறது.

வெப்பநிலை
---------

ஏப்ரல் பொதுவாக வெப்பமான மாதமாக உள்ளது. சராசரி அன்றாடப் பெரும அளவாக 36˚செ வெப்பநிலையும் 22˚ செ வெப்பநிலை அன்றாடச் சிறும அளவாகவும் உள்ளது.

ஈரப்பதம்
--------

காலையில், ஈரப்பதம் ஆண்டின் பெரும்பாலான நேரங்களில் 75% அளவை விட அதிகமாக உள்ளது. மழைக்கால மாதங்களில் ஈரப்பதம் சுமார் 60% அளவாக உள்ளது. ஈரப்பதமான மாதங்களில் (ஜனவரி முதல் மார்ச் வரை), பிற்பகுதியில் ஈரப்பதம் 35% அளவுக்கும் குறைவாக உள்ளது.

சான்றுகள்
---------

1. ↑  Belambar magic oil for paralysis
2. ↑  Books, L. L. C. (2010-06). "Rivers of India by State: Gangavalli River" (in en). General Books LLC. .

வெளி இணைப்புகள்
---------------

* Ganagavalli River
* River systems in Karnataka {{Webarchive|url= |

மேற்கோள்கள்
-----------
கடற்படை வரலாற்று மையத்தின் சின்னம்
முன்னர் **கடற்படை வரலாற்று மையம்** என அழைக்கப்பட்ட **கடற்படை வரலாற்றுக்கும் மரபுக்குமான ஆணையம்** (*Naval History & Heritage Command*) என்பது ஐக்கிய அமெரிக்கக் கடற்படையின் வரலாற்றுத் திட்டம் ஆகும். வாசிங்டன் கடற்படைத் தளப்பகுதியில் அமைந்துள்ள இது பல பெறுமதி வாய்ந்த தகவல்களைக் கொண்ட இணையத்தளம் ஒன்றையும் பேணி வருகிறது. இந்த ஆணையத்தைச் சேர்ந்த வரலாற்றாளர்கள் கடற்படையின் வரலாற்றை ஆய்வு செய்து அது தொடர்பான பல்வேறு தலைப்புக்களில் நூல்களை வெளியிட்டு வருகின்றனர்.

தோற்றம்
-------

கடற்படை வரலாற்றுக்கும் மரபுக்குமான ஆணையத்தின் தோற்றத்துக்கான வித்து 1800 ஆண்டில் தொடங்கியது எனலாம். ஆவ்வாண்டில் சனாதிபதி ஜான் ஆடம்சு (John Adams) கடற்படைச் செயலாளராக இருந்த பெஞ்சமின் இசுட்டோடேர்ட் என்பவரை, செயலாளரின் அலுவலகப் பயன்பாட்டுக்காக தொழில்சார் நூல்களின் பட்டியலொன்றைத் தயாரிக்குமாறு பணித்தார். 1814 ஆம் ஆண்டில் பிரித்தானியர் வாசிங்டனைக் கைப்பற்றியபோது இவ்வாறு சேகரிக்கப்பட்ட நூல்களை பாதுகாப்புக்காக வாசிங்டனுக்கு வெளியே கொண்டு சென்றனர். இச் சேகரிப்பில், அமெரிக்காவையும், பிற நாடுகளையும் சேர்ந்த சிறந்த கடற்படை வரலாற்று நூல்கள் இருந்தன. பின்னர், இந் நூல்கள் வெள்ளை மாளிகைக்கு அண்மையில் இருந்த நூலகம் அடங்கலாகப் பல்வேறு இடங்களில் அமைந்த நூலகங்களில் வைக்கப்பட்டிருந்தன. 

1882 ஆம் ஆண்டில் நூலகம் கடற்போக்குவரத்து அமைப்பின் கீழ் கொண்டுவரப்பட்ட போது அதன் தலைவராக இருந்த பேராசிரியர் ஜேம்சு ஆர். சோலி என்பார் பல்வேறு கடற்படை அலுவலகங்களிலும் சிதறிக் கிடந்த அரிய நூல்கள், கடற்படை தொடர்பான நிழற்படங்கள் என்பவற்றைச் சேகரித்ததுடன் இது தொடர்பான தொழில்முறை வெளியீடுகளையும் ஒழுங்காகப் பெற்றுக்கொள்ள ஆவன செய்தார். பல்வேறு கடற்படைப் பதிவுகளை, சிறப்பாக அமெரிக்க உள்நாட்டுப் போர் தொடர்பான பதிவுகளைச் சேகரித்துப் பேணவும் இவர் நடவடிக்கை எடுத்தார். இவரது செயற்பாடுகளை ஏற்றுக்கொண்ட அமெரிக்கக் காங்கிரசு, அலுவலர்களுக்கும், நூலகத்தையும் பதிவுப் பிரிவையும் ஒன்றிணைத்து நூலகத்துக்கும், கடற்போர் பதிவுகளுக்குமான அலுவலகம் ஒன்றை உருவாக்கவும் நிதி ஒதுக்கீடு செய்தது.

இவற்றையும் பார்க்கவும்
----------------------

* ஐக்கிய அமெரிக்காவிலுள்ள கடல்சார் அருங்காட்சியகங்கள்

வெளியிணைப்புக்கள்
-----------------

* கடற்படை வரலாற்று பவுண்டேசன்

மேற்கோள்கள்
-----------

1. ↑  "Command Origins". .
2. ↑  "Director Biography". History.navy.mil இம் மூலத்தில் இருந்து 24 October 2012 அன்று. பரணிடப்பட்டது.. .
3. ↑  "Naval historical command director resigns – Navy News | News from Afghanistan & Iraq". Navy Times. .
**கணிதமும், கட்டிடக்கலையும்** என்னும் இக்கட்டுரை இவ்விரு துறைகளுக்கும் இடையில் இருக்கும் தொடர்புகளையும், வரலாற்று அடிப்படையில் கட்டிடக்கலையில் கணிதத்தின் பயன்பாடுகளையும் எடுத்துக்காட்டும் ஒரு முயற்சியாகும். கட்டிடக்கலை நீண்ட காலமாகவே கணிதத்துடன் மிக நெருக்கமான தொடர்பைப் பேணி வந்துள்ளது. கட்டிடக்கலை, கணிதத்தின் வளர்ச்சியில் பெருமளவுக்குத் தங்கியிருந்ததனால் மட்டுமன்றி, ஒழுங்கையும், அழகையும் தேடுவதில் இரண்டு துறைகளுக்கும் பொதுவான நோக்கமும் இதற்கான காரணம் ஆகும். கட்டிட அமைப்புக்களின் கருத்துருக்களை விளங்கிக் கொள்வதற்கும் அவை தொடர்பான கணிப்புக்களை மேற்கொள்வதற்கும் கணிதம் மிகவும் இன்றியமையாதது. கட்டிடக் கூறுகள் தமக்கிடையிலும், பரந்த அண்டத்துடனும் இயைபு நிலையைப் பேணுவதற்கான முயற்சியில் பண்டைக்கால நாகரிகங்கள் பல கணித அறிவைப் பயன்படுத்தியுள்ளன. இதற்கு வடிவவியல் பெரிதும் பயன்பட்டுள்ளது.

பொன் விகித செவ்வகம்
கிரேக்கக் கட்டிடக்கலையில் "பொன் விகிதம்" வடிவமைப்பில் முக்கியமான அடிப்படையாக விளங்கியது. எனினும் இது உள்ளுணர்வால் பெறப்பட்டதே. இதன் கணிதம் சார்ந்த அமைப்பின் அடிப்படை 20 ஆம் நூற்றாண்டிலேயே பெறப்பட்டது. இது 1:1.618 என்னும் விகிதத்துக்குச் சமமானது. இந்த விகிதம் மனத்துக்கு மகிழ்வைக் கொடுக்கக் கூடியது என மேல் நாட்டுக் கட்டிடக்கலைக் கோட்பாடுகள் கருதின. இஸ்லாமியக் கட்டிடக்கலையில் 1: √2 என்னும் விகிதம் பயன்பட்டது. இதன்படி தளவடிவம் ஒரு ஒழுங்கான நாற்கோணம் ஆகவும், உயரம், அந் நாற்கோணத்தின் மூலை விட்டத்தின் அளவுக்குச் சமமாகவும் கொள்ளப்பட்டன.

மேற்கோள்கள்
-----------

1. ↑  Rian, Iasef Md; Park, Jin-Ho; Ahn, Hyung Uk; Chang, Dongkuk (2007). "Fractal geometry as the synthesis of Hindu cosmology in Kandariya Mahadev temple, Khajuraho". *Building and Environment* **42** (12): 4093–4107. doi:10.1016/j.buildenv.2007.01.028. .
2. ↑   *Architecture and Mathematics from Antiquity to the Future: Volume I: from Antiquity to the 1500s*. Birkhäuser. 2015. பக். chapter 1. 1–24. பன்னாட்டுத் தரப்புத்தக எண்:978-3-319-00136-4.
3. ↑   *Architecture and Mathematics from Antiquity to the Future: Volume II: The 1500s to the Future*. Birkhäuser. 2015. பக். chapter 48. 1–24. பன்னாட்டுத் தரப்புத்தக எண்:978-3-319-00142-5.
**கதிரியக்கக் கழிவுகளைக் களைதல்**(Disposal of radioactive waste ) என்பது மருத்துவமனைகளிலும் ஆய்வுக் கூடங்களிலும் தொழில்துறையிலும் ,பயன்பாட்டிற்குப் பின் எஞ்சி இருக்கும் கதிரியக்கப் பொருட்களைக் கவனமாக அகற்றுவதைக் குறிக்கும். மேலும் அணு உலைகளில் எரிபொருள் கோல்களில் நிறைந்த அளவில் கதிரியக்கமுள்ள கழிவுகள் மிஞ்சுகின்றன. இவைகளை எவ்வாறு கையாளுவது? கோட்பாட்டளவில் மூன்று வழிகளுள்ளன.

1 காலம் தாழ்த்தி கதிரியக்கத்தினை சிதைத்தல் (Delay and allow to Decay )
2 நீர்த்துப் போகச் செய்து பின் ஆறு குளங்களில் கலந்து விடுதல்.(Dilute and Disperse )
3 செறிவினை அதிகரித்து பின் காப்பாக வைத்தல் (Concentrate and Contain )
அதிகம் கதிரியக்கம் இல்லாத போது, கதிரியக்கம் தானாகவே அழிந்து காப்பான அளவு வந்ததும், யாருக்கும் தீங்கு நேராமல் ஆற்றிலோ வளிம நிலையிலிருந்தால் உயரமான புகைப் போக்கியின் துணையுடனோ அகற்றலாம். நீருடன் கலந்து அடர்வினைக் குறைத்து, பின் ஆற்றில் கலப்பதும் ஒரு முறையாகும். அடர்வு கூடிய நிலையில், நீர்மநிலைக் கழிவுகளை கொதிநிலைக்கு சூடாக்கி அடர்வினைக் அதிகரித்து வலுவான கலங்களில் சேகரித்து பூமிக்கடியில் மிக ஆழத்தில் புதைத்து விடலாம்.

மேற்கோள்கள்
-----------

1. ↑  "Iodine-131". stoller-eser.com இம் மூலத்தில் இருந்து 2011-07-16 அன்று. பரணிடப்பட்டது.. .
2. ↑  Vandenbosch 2007, ப. 21.
3. ↑  Ojovan, M. I.; Lee, W.E. (2014). *An Introduction to Nuclear Waste Immobilisation*. Amsterdam: Elsevier Science Publishers. பக். 362. பன்னாட்டுத் தரப்புத்தக எண்:978-0-08-099392-8.
**கந்தசுவாமி கோவில்** மலேசியாவின் கோலாலம்பூரில் உள்ள பிரிக்பீல்ட்ஸ், ஜலான் ஸ்காட் அருகே அமைந்துள்ள ஒரு இந்துக் கோவில். இக்கோயில் நூற்றாண்டு பழமையானது.

இது மலேசியாவில் உள்ள மிக முக்கியமான இலங்கைத் தமிழர் கோயில்களில் ஒன்றாகும். இது மிகப் பெரிய மற்றும் பரந்த இலங்கை தமிழ் திராவிடக் கட்டிடக்கலைகளை காட்சிப்படுத்துகிறது மற்றும் கோலாலம்பூரில் ஒரு பிரபலமான சுற்றுலா அம்சமாக மாறியுள்ளது. இலங்கையின் யாழ்ப்பாணத்தில் உள்ள நல்லூர் கந்தசுவாமி ஆலயத்தால் இந்த கோவில் கட்டிடக்கலை ஈர்க்கப்பட்டுள்ளது. 

இது மலேசியாவின் மிகவும் பழமையான மற்றும் புகழ்பெற்ற கோவில்களில் ஒன்றாகும். மேலும் இங்குள்ள சடங்குகள் சைவ ஆகம வேதத்தின் விதிகளின்படியே பின்பற்றப்படுகின்றன. கோவில் வளாகத்திற்குள் காணொளி மற்றும் புகைப்படம் எடுப்பது தடை செய்யப்பட்டுள்ளது.

இந்த கோவிலுக்கு அருகில் கோவிலுக்கு சொந்தமான ஒரு கலமண்டலம் உள்ளது, அங்கு திருமண விழாக்கள் மற்றும் கலாச்சார நிகழ்வுகள் நடைபெறும். இது மலேசியாவின் இரண்டாவது பிரதமர் துன் அப்துல் ரசாக் அவர்களால் தொடங்கி வைக்கப்பட்டது.

கந்தசுவாமி கோவில் மலேசிய இலங்கை சைவர்கள் சங்கம் (MCSA) நிர்வகிக்கிறது. இந்த ஆலயம் வீடு புன்னியர்ச்சனை, பிறந்த குழந்தைகளின் 31-வது விழாக்கள், வாகனங்களின் ஆசீர்வாதம் போன்ற மத சேவைகளை வழங்குகிறது.

வெளி இணைப்புகள்
---------------

* ஸ்ரீ கந்தசுவாமி கோவில் அதிகாரப்பூர்வ வலைப்பக்கம்

1. ↑  "About Us" (in en). 2013-02-13. .
2. ↑  "| NRI | NRI latest news | NRI updated news | NRI tamil news ::". .
**கருஞ்சீரகம்** (*Nigella sativa*) தெற்கு மற்றும் தென்மேற்கு ஆசியாவினைத் தாயகமாகக் கொண்ட தாவரம். இச்செடி 20 முதல் 30 செ.மீ. உயரம் வரை வளரும். மலர்கள் நீண்ட காம்புகளுடன் வெளிர் நீல நிறத்தில் இருக்கும். கனியின் மேற்பகுதி பிளவுற்று விதைகள் வெளியாகும். ஒரு காயில் பல விதைகள் அடங்கியிருக்கும். இவை கறுப்பாகவும், உறுதியாகவும் இருக்கும். இதன் விதைகள் நறுமண உணவுப் பொருளாகப் பயன்படுகின்றன. இது பல்வேறு மருத்துவக் குணங்களைக் கொண்டுள்ளதாகக் கருதப்படுகிறது. இதை சாப்பிட்ட உடன் தொண்டையில் ஒரு விதமான அரிப்புணர்வை சில நிமிடங்களுக்கு ஏற்படுத்துகிறது.

"இறப்பைத்தவிர மற்ற எல்லா நோய்களையும் குணப்படுத்தக் கூடியது கருஞ்சீரகம்" என்று இசுலாம் மதத்தின் தூதர் நபிகள் நாயகம் அவர்களது வாக்காகக் கருதப்படுகிறது. யுனானி மருத்துவத்தில், இன்றளவும் இதன் எண்ணெயை பயன்படுத்தப்படுகின்றனர். மேலும் அரபு நாடுகளிலும் இதனை உணவுடன் அதிகமாக பயன்படுத்தப்படுகின்றனர்.

விவிலியத்திலும் இதனை பற்றி குறிப்பிடபட்டுள்ளது.

இடம்பெற்றுள்ள சத்துக்கள்
------------------------

இதன் விதையில் இடம்பெற்றுள்ள தைமோகுவினோன் வேறு எந்த தாவரத்திலும் இல்லாத ஒன்று. மேலும் அவசியமான அமினோ அமிலங்கள், அவசியமான கொழுப்பு அமிலங்கள், வைட்டமின் பீடா-கரோடின், கால்சியம், இரும்புச் சத்து, பொட்டாசியம் போன்ற சத்துக்களையும் கொண்டுள்ளது.

மேற்கோள்கள்
-----------

1. ↑  "Nigella seed" (in en). .
2. ↑  *Bunium persicum* - (Boiss.) B.Fedtsch. Common Name Black Caraway
3. ↑  Berger, Miriam (2019-03-28). "Is the world ready for this Palestinian dish?" (in en). *BBC News - Travel*. .
கருஞ்சேனையரின் சின்னம்
**கருஞ்சேனை**  (Black Shirts) என்பது இத்தாலியின் பாசிச துணை இராணுவ அமைப்பாகும். முதல் உலகப் போர், மற்றும் இரண்டாம் உலகப்போரில் இப்படையினரின் பங்கு குறிப்பிடத்தக்கது. இவர்கள் *தேசிய பாதுகாப்பு இராணுவ சேவை* என்ற அமைப்பிலும் செயல்பட்டனர்.

பெயர்க் கராணம்
--------------

இத்தாலியின் வரலாற்று நாயகனாக போற்றப்படுகிற ஜியூசெப் கரிபால்டியின் செஞ்சேனைகளின் செயல்பாடுகளில் கொண்ட ஈர்ப்பால் பெனிட்டோ முசோலினி இந்த கருஞ்சேனை என்ற இராணுவ அமைப்பை தன் அரசியல் செயல்பாட்டிற்கு உறுதுணையாக இருக்க உருவாக்கினார். இதன் அங்கத்தினர்களாக துணை இராணுவத்தினர், அறிவாற்றல் மிக்க தேசியவாதிகள், முன்னால் இராணுவ அதிரடிப் படைவீரர்கள், சிறு நில விவசாயிகள், தொழிற் சங்கத்தினர் இருந்தனர்.

செயல்பாடுகள்
------------

இப்படையினர் முசொலினியின் செல்வாக்கை உயர்த்த *கொடுரச்செயல்கள், குழுப்பாலியியல் வன்செயல்கள், பயமுறுத்தல்,* போன்ற செயல்களை முசோலினியை எதிர்ப்பவர்களிடம் புரிந்தனர். இவர்களையுடைய புதிரான செயல்களில் ஒன்றான உணவு பழக்கம் கேஸ்டர் எணைணெயை குடிப்பது, இவர் அமைப்பினரின் உடையைப் பார்த்து இவரிடம் நட்பு பாராட்டிய இட்லர் அவருடைய நாசி ஜெர்மனி இராணுவத்துக்கும் இந்த உடையை மாதிரியாக வைத்து பழுப்பு நிறத்தில் (Brown Shirts) சீறுடை வழங்கினார். கருஞ்சேனை அமைப்பு முசோலினி இறக்கும் வரை செயல்பட்டது பின் கலைக்கப்பட்டது.
**கல் விகாரை** (சிங்களம்: ගල් විහාරය, ஆங்கிலம்: Gal Vihara), புத்தருக்கான ஒரு பாறைக் கோயில். இலங்கையின் வடமத்திய மாகாணத்தில் பண்டைக்கால நகரமான பொலநறுவையில் அமைந்துள்ள இந்த விகாரை பழைய காலத்தில் **உத்தரராம** என அழைக்கப்பட்டது. இது 12 ஆம் நூற்றாண்டில் முதலாம் பராக்கிரமபாகுவினால் கட்டுவிக்கப்பட்டது. பெரிய கருங்கற்பாறை முகப்புக்களில் செதுக்கப்பட்டுள்ள நான்கு புத்தர் சிற்பங்கள் இக்கோயிலின் முக்கிய அம்சம். இவற்றுள் ஒன்று பெரிய இருக்கும் சிலை, இன்னொன்று சிறிய இருக்கும் சிலை, மற்றொன்று நிற்கும் நிலையில் உள்ள சிலை, நான்காவது படுத்த நிலையில் உள்ளது. இவை, பழங்காலச் சிங்களச் சிற்பக் கலைக்கான சிறந்த எடுத்துக்காட்டுக்களுள் சில வாகும். இதனால், பொலநறுவையில் உள்ள நினைவுச் சின்னங்களுள் அதிகம் மக்கள் வருகை தருகின்ற இடமாக கல் விகாரை விளங்குகிறது.

இங்குள்ள சிற்பங்கள் இதற்கு முந்திய அனுராதபுரக் காலச் சிற்பங்களைவிட வேறு பாணியில் அமைந்திருப்பதுடன், சில குறிப்பிடத்தக்க வேறுபாடுகளையும் காட்டுகின்றன. நிற்கும் சிற்பத்தை அடையாளம் காண்பதில் தொல்லியலாளரிடையே கருத்துவேறுபாடுகள் உள்ளன. சிலர் அச்சிற்பம் புத்தருடையது அல்ல என்றும் அது பிக்கு ஆனந்தருடையது என்றும் கருதுகின்றனர். ஒவ்வொரு சிற்பமும் அது செதுக்கப்பட்ட பாறையைக் கூடிய அளவு பயன்படுத்தக்கூடிய விதத்திலேயே உருவாக்கப்பட்டுள்ளன. அத்துடன் அவற்றின் உயரமும் பாறைகளின் உயரத்தை அடிப்படையாகக் கொண்டே தீர்மானிக்கப்பட்டுள்ளதாகத் தெரிகிறது.

இவ்விடத்திலேயே முதலாம் பராக்கிரமபாகு பௌத்த குருத்துவத் தன்மையைத் தூய்மைப் படுத்துவதற்கு குருமார்களின் கூட்டத்தைக் கூட்டி அதற்கான நெறிமுறைகளை வகுத்தார். இந்த நெறிமுறைகள் இங்குள்ள ஒரு பாறையில் வெட்டப்பட்டுள்ளன.

மேற்கோள்கள்
-----------

1. ↑  Kingston, Jeff (19 March 2002). "On the road in Sri Lanka". *The Japan Times*. .
2. ↑  Prematilleke and Karunaratne (2004), p. 20
3. ↑  Sarachchandra (1977), p. 125
இந்திய துணைக்கண்டத்தின் கலாச்சாரத்தில் **கோத்தி**, என்பவர் ஒரு பாலின உறவுகளில் "பெண்பால் "பாலினத்தை தேர்வு செய்யும் அல்லது விரும்பி ஏற்றுக்கொள்ளும் ஒரு ஆண் அல்லது இளைஞன் ஆவார். இவர்கள் பெரும்பாலும் பாலுறவில் ஊடுருவக் கொடுக்கும் தன்மையுனராக இருப்பார்கள். அதே நேரம் ஊடுருவும் செயல்களைச் செய்யும் சக ஆண் பங்காளிகள் **பந்தி** என்றும் அழைக்கப்படுகிறார்கள். 

**கோத்தி** என்ற வார்த்தையின் தோற்றம் தெளிவாக ஆவணங்களிலோ குறிப்புகளிலோ காணப்படவில்லை. இதன் உண்மையான பொருள் "ஃபாக்(fag)" அல்லது "சிஸ்ஸி(sissy)" போன்ற ஒரு அவதூறுத்தன்மையாகும்.  இதற்கு இணையாக *துரானி* ( கொல்கத்தா), *மேனகா* ( கொச்சி), *மேடி* ( நேபாளம் ) மற்றும் *ஜெனானா* ( பாகிஸ்தான் ) ஆகியவை அந்தந்த பகுதிகளில் பயன்படுத்தப்ப்டுகிறது. 

கோத்திகள், ஹிஜ்ராக்களிடமிருந்து முற்றிலும் வேறுபடுகிறார்கள், கோத்தீக்கள் ஹிஜ்ராக்கள்போன்று திட்டக் குமுகமாக வாழமாட்டார்கள். மேலும், எல்லா கோத்திகளும் ஹிஜ்ராவாக மாறுவதற்கான துவக்க சடங்குகள் அல்லது உடல் மாற்ற நடவடிக்கைகளுக்கு உட்படுத்தப்படுவதில்லை. அவர்கள் ஹிஜ்ராவைப் போலவே இருக்கிறார்கள், ஏனெனில் அவர்கள் மனதளவில் மட்டுமே பெண்தன்மையை உணர்ந்து, தங்களது தற் பாலின காதலருடன் தற்பால்சேர்க்கை உடலுறவில் பெண்ணியப் பாத்திரத்தை மட்டுமே விரும்புவார்கள் மாறாக பெண்ணியத் தன்மையை வெளிப்புற அடையாளங்களில் காட்டிக்கொள்ள விரும்புவதில்லை. ஆனால் சிலசமயங்களில் அவர்கள் ஆண் விபச்சாரத்தின் மூலம் சக தன்மையுள்ள ஆண்களுக்கு அல்லது இருபால் விரும்பும் ஆண்களுக்கு பாலியல் உதவி செய்யலாம். 

**கோத்தி** என்ற சொல் இந்தியாவில் உள்ள ஆண்களுக்கு அவர்களின் மூன்றாம் பாலினத்திற்கு இணங்கிய அல்லது தொடர்புடைய அனைத்தையும் உள்ளடக்கிய சொல் என்றே பிற ஆதாரங்களும் கூறுகின்றன. எனவே கோத்தி என்ற சொல்லில் ஹிஜ்ராவின் அடையாளமும் அடங்கும்.

மேலும் பார்க்கவும்
------------------

* தமிழ் பாலியல் சிறுபான்மையினர்

மேற்கோள்கள்
-----------

1. 1 2  Knight, Kyle G.; Flores, Andrew R.; Nezhad, Sheila J. (2015-02-01). "Surveying Nepal's Third Gender: Development, Implementation, and Analysis". *TSQ: Transgender Studies Quarterly* **2** (1): 101–122. doi:10.1215/23289252-2848904. பன்னாட்டுத் தர தொடர் எண்:2328-9252. .
2. ↑  Wong, Angela, தொகுப்பாசிரியர் (2016-04-30) (in en). *The Wiley Blackwell Encyclopedia of Gender and Sexuality Studies*. Singapore: John Wiley & Sons, Ltd. doi:10.1002/9781118663219. பன்னாட்டுத் தரப்புத்தக எண்:978-1-118-66321-9. .
3. ↑  Chatterjee, Shraddha (2018-08-01). "Transgender Shifts" (in en). *TSQ: Transgender Studies Quarterly* **5** (3): 311–320. doi:10.1215/23289252-6900696. பன்னாட்டுத் தர தொடர் எண்:2328-9252. .
4. ↑  Sharma, Preetika (2018-10-26), "In-between the planned grid", *The Production of Alternative Urban Spaces*, Routledge, pp. 153–168, doi:10.4324/9781315103952-9, ISBN 9781315103952, retrieved 2021-10-22
5. ↑  .
6. ↑  Naz Foundation International, Briefing Paper 3: Developing community-based sexual health services for males who have sex with males in South Asia. August 1999. Paper online பரணிடப்பட்டது 18 அக்டோபர் 2015 at the வந்தவழி இயந்திரம் (Microsoft Word file).
7. ↑  Stief, Matthew (January 2017). "The Sexual Orientation and Gender Presentation of Hijra, Kothi, and Panthi in Mumbai, India" (in en). *Archives of Sexual Behavior* **46** (1): 73–85. doi:10.1007/s10508-016-0886-0. பன்னாட்டுத் தர தொடர் எண்:0004-0002. பப்மெட்:27878410. .
வார்ப்புரு:LGBT in India
**கான்** (மொங்கோலியம்: хан/ᠬᠠᠨ; துருக்கியம்: *ஹான்*; அசர்பைஜானி: *க்ஷான்*; உதுமானிய மொழி: *ஹான்*; சீனம்: 可汗, *கெஹன்*; கொகுர்யியோ மொழி: 皆, *கேய்*; சில்லா மொழி: 干, *கான்*; பயேக்ஜே மொழி: 瑕, *கே*; மஞ்சூ மொழி: ᡥᠠᠨ; பஷ்தூ: خان; உருது: خان; பலூச்சி: خان; இந்தி: ख़ान; நேபாளி: खाँ; வங்காளம்: খাঁন; பல்கேரியம்: хан; சுவாசு: хун, *ஹுன்*) என்பது அரசர் அல்லது இராணுவ ஆட்சியாளருக்கு வழங்கப்படும் ஒரு பட்டமாகும். இது சீனாவின் வடக்கே வாழும் மங்கோலியர்களால் பரவலாகப் பயன்படுத்தப்பட்டது. பின்னர் நடுக் கால நாடோடி துருக்கியப் பழங்குடியினரால் பயன்படுத்தப்பட்டது. இது மங்கோலியர்களின் முன்னோடிகளான ஜியான்பே கூட்டமைப்பிலும் ஒரு பட்டமாக கி.பி. 283 முதல் கி.பி. 289 வரை அவர்களின் தலைவருக்கு பயன்படுத்தப்பட்டுள்ளது. ரோரன்களே ‘’ககான்’’ மற்றும் ‘’கான்’’ ஆகிய பட்டங்களைத் தங்கள் பேரரசர்களுக்கு முதலில் சூட்டினர். பின்னர் ஆசினா வம்சத்தவர் இந்தப் பெயரை ஏற்று, ஆசியாவின் மற்ற பகுதிகளுக்கும் பரப்பினர். ஆறாவது நூற்றாண்டின் நடுப்பகுதியில் ஈரானியர்கள் ஒரு "ககான் - துருக்கியர்களின் மன்னர்" பற்றி அறிந்திருந்தனர்.

‘’கான்’’ இப்போது "தளபதி", "தலைவர்", "ஆட்சியாளர்", "அரசர்", "தலைமை" போன்ற பலவிதமான அர்த்தங்களில் பயன்படுகிறது. 2015 ஆம் ஆண்டின் நிலவரப்படி கான்கள் தெற்கு ஆசியா, மத்திய கிழக்கு, மத்திய ஆசியா, கிழக்கு ஐரோப்பா மற்றும் துருக்கியில் உள்ளனர். கதுன், கடூன் மற்றும் கனும் ஆகியவை பெண்பால் மாற்றுக்கள் ஆகும். இந்தப் பட்டங்கள் அல்லது பெயர்கள் சில நேரங்களில்  *ஹான்* , *கான்*,  *ஹக்கான்* ,  *ஹனும்*  அல்லது  *ஹத்துன்*  (துருக்கியில்) மற்றும் *க்ஷான்*, *க்ஷனிம்* (அசர்பைஜானில்) என்றும் எழுதப்படுகின்றன. மத்திய ஆசியாவிலிருந்த பல்வேறு மங்கோலிய மற்றும் துருக்கிய மக்கள், பழைய உலகில் மங்கோலிய சாம்ராஜ்ஜியத்தின் (1206-1368) காலப்பகுதிக்குப் பிறகு இப்பட்டத்துக்குப் புதிய முக்கியத்துவத்தை அளித்தனர். பின்னர் இப்பட்டத்தை வடக்கு ஆசியாவிற்குக் கொண்டு வந்தனர். வடக்கு ஆசியாவில் உள்ளூர் மக்கள் இதைப் பயன்படுத்தினர். ககானின் அர்த்தம் *கான்களின் கான்* என்பதாகும். இது சீனப் பேரரசரான தாங்கின் டைசோங் (‘’சொர்க்க ககான்’’, கி.பி. 626 முதல் கி.பி. 649 வரை ஆட்சி செய்தவர்) மற்றும் செங்கிஸ் கானின் பட்டமாகும். மேலும் மங்கோலிய சாம்ராஜ்ஜியத்தை ஆட்சி செய்வதற்கு தேர்ந்தெடுக்கப்பட்ட நபர்களும் இப்பட்டத்தைப் பயன்படுத்தினர். உதாரணமாக, மோங்கே கான் (ஆட்சி 1251-1259) மற்றும் ஒக்தாயி கான் (ஆட்சி 1229-1241) "ககான்கள்". ஆனால் குறுல்த்தாயால் மங்கோலிய சாம்ராஜ்யத்தின் ஆட்சியாளராக அறிவிக்கப்படாத ஜகாடேய் கான் ககான் அல்ல.

இதனையும் காண்க
--------------

* கானரசு
* துருக்கிய-மங்கோலிய கலாச்சாரம்
* ககான்
* ஆர்கோன்
* கிரிமிய கானரசு
* கொங் தயிஜி
* கான் (குடும்பப் பெயர்)

குறிப்புகள்
-----------

1. ↑  bg:Хан Аспарух (пояснение)

மேற்கோள்கள்
-----------

1. 1 2  Henning, W. B. 'A Farewell to the Khagan of the Aq-Aqataran',"Bulletin of the School of Oriental and African studies – University of London", Vol 14, No 3, pp. 501–522
2. ↑  Zhou 1985, pp. 3–6
3. ↑  René Grousset (1988). *The Empire of the Steppes: A History of Central Asia now*. Rutgers University Press. பக். 61, 585, n. 92.. பன்னாட்டுத் தரப்புத்தக எண்:0-8135-1304-9.
4. ↑  Fairbank, John King. *The Cambridge History of China*. கேம்பிறிட்ஜ் பல்கலைக்கழகப் பதிப்பகம், 1978. p. 367
**மஹாராஜாதிராஜ் உதய் சந்த் மகளிர் கல்லூரி**, அல்லது **எம் யு சி (MUC) மகளிர் கல்லூரி** என அழைக்கப்படும் இக்கல்லூரி 1955 ஆம் ஆண்டு ஜூலை 28 ல் வர்த்தமானில் நிறுவப்பட்ட,  ஒரு பெண்கள் கல்லூரி ஆகும். 

கலை மற்றும் அறிவியலில் இளங்கலை படிப்புகளும் ஆங்கிலத்தில் முதுகலை படிப்புகளும் வழங்கும் இக்கல்லூரி, முதலில் கொல்கத்தா பல்கலைக்கழகத்துடன் இணைக்கப்பட்டிருந்தது. பின்னர் 1960 ஆம் ஆண்டில் பர்த்வான் பல்கலைக்கழகம் நிறுவப்பட்டபோது, இக்கல்லூரியும் புதிதாக நிறுவப்பட்ட பர்த்வான் பல்கலைக்கழகத்தோடு இணைந்த கல்லூரிகளில் ஒன்றாக மாறியது. பின்னர், 2005 ஆம் ஆண்டு கல்லூரியில் ஆங்கிலத்தில் முதுகலை படிப்பு அறிமுகப்படுத்தப்பட்டபோது, அது பர்த்வான் பல்கலைக்கழகத்தின் ஒரு அங்கமான கல்லூரியாக மாறியது.

வரலாறு
------

இந்த கல்லூரிக்கு தேவையான நிலத்தை பரிசளித்ததோடு அதற்காக மகாராஜாதிராஜ் உதய் சந்த் மஹாதாப் தனது அரண்மனையையும் கொடுத்துள்ளார். மேலும் அரண்மனையுடன் இணைந்து அஞ்சுமன் கச்சாரியின் ஒரு பகுதியும் கல்லூரிக்கு பரிசாக வழங்கப்பட்டது. இதற்கு நன்றி செலுத்தும் வண்ணமாகவே இக்கல்வி நிறுவனத்திற்கு பர்த்வானின் முன்னாள் ராஜா, **மஹாராஜாதிராஜ் உதய் சந்த் மஹாதாப்பின்** பெயரிடப்பட்டுள்ளது.

துறைகள்
-------

தற்போது கல்லூரியில் கீழ்க்கண்ட பாடப்பிரிவுகள் கற்பிக்கப்படுகின்றன

### அறிவியல் பிரிவு

* வேதியியல் கௌரவப்பட்டம்
* இயற்பியல் கௌரவப்பட்டம்
* கணிதம் கௌரவப்பட்டம்
* தாவரவியல் கௌரவப்பட்டம்
* விலங்கியல் கௌரவப்பட்டம்
* கணினி அறிவியல்
* மைக்ரோபயாலஜி கௌரவப்பட்டம்
* ஊட்டச்சத்து கௌரவப்பட்டம்
* இளங்கலை பொது (தூய & உயிரியல்)

### கலைப்பிரிவு

* பெங்காலி கௌரவப்பட்டம்
* ஆங்கில கௌரவப்பட்டம்
* சமஸ்கிருத கௌரவப்பட்டம்
* வரலாறு கௌரவப்பட்டம்
* புவியியல் கௌரவப்பட்டம்
* அரசியல் அறிவியல் கௌரவப்பட்டம்
* தத்துவம் கௌரவப்பட்டம்
* பொருளாதாரம் கௌரவப்பட்டம்
* பிஏ ஜெனரல்

2015 இல் கல்லூரி இளங்கலை மேலாண்மை படிப்பிற்கான இணைப்பையும் பெற்றுள்ளது 2016-17 கல்வி அமர்வில் இருந்து அறிவியல் பாடத்திலும் முதுகலை படிப்பை அறிமுகப்படுத்தியுள்ளது. 2004-05 இல் கல்லூரி தனது பொன்விழாவையும், வைர விழா 2014-15 ஆம் ஆண்டிலும் சிறப்பாகக் கொண்டாடப்பட்டுள்ளது.

அங்கீகாரம்
----------

இந்த கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  மட்டுமல்லாமல் தேசிய மதிப்பீடு மற்றும் அங்கீகார கவுன்சிலால் (NAAC) இருமுறை மறு அங்கீகாரம் பெற்றதோடு B + தரம் வழங்கப்பட்டுள்ளது. பல்கலைக்கழக தரவரிசைப் பட்டியலில் ஒவ்வொரு ஆண்டும் இக்கல்லூரி மாணவர்களின் பெயர் முதன்மையாக இடம் பெற்றுவருகிறது.

ராஷ்ட்ரிய உச்சதர் ஷிக்ஷா அபியான் (RUSA) கீழ் நிதியுதவி பெற தகுதியுடைய மேற்குவங்கத்தின் கல்லூரிகளில் இந்தக் கல்லூரியும் ஒன்றாகும். தற்போது உள்ள முழுநேர ஆசிரியர்களாக 55 (இரண்டு நூலகர்கள் உட்பட) பேரும், பகுதிநேர ஆசிரியர்களாக 14 பேரும், 30 பேருக்கு மேல் அலுவலகப்பணியாளர்களும், 7 விடுதி பணியாளர்கள் மற்றும் 12க்கும் மேற்பட்டோர் தற்காலிக அடிப்படையில் பணிபுரிகின்றனர். வங்காளப் பெண் கல்வியின் மூன்று முக்கியமானவர்களான ரோகியா, ஸ்வர்ணகுமாரி மற்றும் சரளா ஆகியோரின் பெயரால் இக்கல்லூரி விடுதிகளுக்கு பெயரிடப்பட்டுள்ளது.

மேற்கோள்கள்
-----------

1. 1 2  [ Colleges in West Bengal, University Grants Commission]
2. ↑  "Affiliated College of University of Burdwan". .
3. ↑  "Institutions Accredited/ Re- accredited by NAAC whose accreditation validity period is over" இம் மூலத்தில் இருந்து 12 May 2012 அன்று. பரணிடப்பட்டது.. .
**மகிசாதல் பெண்கள் கல்லூரி** இந்தியாவின் மேற்கு வங்காளம் மாநிலத்தின் கிழக்கு மிட்னாபூர் மாவட்டத்தில் 1969 ஆம் ஆண்டில் நிறுவப்பட்ட, ஒரு பெண்கள் கல்லூரியாகும். கலை மற்றும் அறிவியல் பிரிவுகளில் இளங்கலை படிப்புகளை வழங்கும் இக்கல்லூரி, அந்த மாவட்டத்தின் ஒரே மகளிர்க் கல்லூரியாகும். ஆரம்பத்தில் கொல்கத்தா பல்கலைக்கழகத்துடன் இணைக்கபட்டிருந்த இக்கல்லூரி தற்போது வித்யாசாகர் பல்கலைக்கழகத்துடன் இணைக்கப்பட்டுள்ளது.

துறைகள்
-------

இக்கல்லூரி கீழ்க்கண்ட துறைகளின் கீழ் பல்வேறு பாடங்களை வழங்குகிறது :

### அறிவியல் பிரிவு

* வேதியியல்
* கணினி அறிவியல்
* இயற்பியல்
* கணிதம்
* ஊட்டச்சத்து
* உடலியல்
* மானுடவியல்

### கலை மற்றும் வணிகப் பிரிவு

* பெங்காலி
* ஆங்கிலம்
* சமஸ்கிருதம்
* வரலாறு
* நிலவியல்
* அரசியல் அறிவியல்
* சமூகவியல்
* தத்துவம்
* கல்வி
* இசை
* உடற்கல்வி

அங்கீகாரம்
----------

இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது. மேலும் தேசிய மதிப்பீடு மற்றும் அங்கீகார கவுன்சிலால் (NAAC) அங்கீகாரம் பெற்று 2006 ஆம் ஆண்டில் B தகுதியும் வழங்கப்பட்டது.

மேற்கோள்கள்
-----------

1. ↑  Colleges in West Bengal, University Grants Commission
2. ↑  "Affiliated College of Vidyasagar University" இம் மூலத்தில் இருந்து 2012-02-25 அன்று. பரணிடப்பட்டது.. .
3. ↑  "Institutions Accredited/ Re- accredited by NAAC whose accreditation validity period is over" இம் மூலத்தில் இருந்து 2012-05-12 அன்று. பரணிடப்பட்டது.. .
**ஸ்வஸ்திகா முகர்ஜி** (பிறப்பு: டிசம்பர் 13, 1979) என்பவர் ஒரு இந்திய வங்காள நடிகை ஆவார். இவர் முக்கியமாக வங்காளம், இந்தி மொழி திரைப்படங்களிலும் தொலைக்காட்சிகளிலும் நடிக்கிறார். இவர் நடிகர் சந்து முகோபாத்யாயின் மகள் ஆவார்.

முகர்ஜி வங்காள தொலைக்காட்சித் தொடரான *தேவதாசி* மூலம் நடிப்புலகில் அறிமுகமானார். அதன் பின்னர், *ஹேமந்தர் பாக்கி* (2001) மூலம் திரைப்படத்துறையில் அறிமுகமானார். இவரது முதல் முன்னணிப் பாத்திரத்தை *மஸ்தான்* (2004) திரைப்படத்தில் நடித்தார். *மும்பை கட்டிங்* (2008) திரைப்படம் மூலம் இந்தி திரைப்படத்துறையில் அறிமுகமானார்.

ஆரம்ப கால வாழ்க்கை
------------------

தனது குழந்தைப் பருவத்தில் எளிமையான வாழ்க்கையை வாழ்ந்தார். *மேரி பாபின்ஸ்*, *த சவுண்ட் ஆப் மியூசிக்*, *சிட்டி சிட்டி பேங் பேங்* ஆகியவை இவருக்கு மிகவும் பிடித்த திரைப்படங்களாகும். கொல்கத்தாவின் கார்மல் பள்ளி, புனித தெரசாஸ் மேல்நிலைப் பள்ளி மற்றும் கோகலே நினைவுப் பள்ளி ஆகிய பள்ளிகளில் இவர் கல்வி கற்றார்.

மேற்கோள்கள்
-----------

1. ↑  "Tollywood top girls on the go, at a glance". .
2. ↑  "Interview swastika Mukherjee on her talk of the town character spending time with shabitri and pushing boundaries". .
3. ↑  "Swastika poses with father Santu Mukherjee - Times of India" (in en). .
4. ↑  "We are family". .
5. ↑  "Interview with Swastika Mukherjee".
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Rhacophorus|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**துவா பறக்கும் தவளை** (*Tuwa flying frog*)(*ராகோபோரசு ஜார்ஜி*) என்பது இந்தோனேசியாவின் சுலவேசியில் உள்ள காணப்படும் அகணிய உயிரி. இது ராகோபோரிடே குடும்பத்தில் உள்ள ஒரு பறக்கும் தவளை சிற்றினம் ஆகும். இதன் வகை இடம் ("துவா, பலுதல், மேற்கு-மத்திய செலிப்ஸ்" ) கண்டுபிடிக்க முடியவில்லை என்றாலும் சமீபத்திய தகவல் தென்கிழக்கு சுலவேசிக்கு அப்பால் உள்ள படோன் ஆகும்.

*ராகோபோரசு ஜார்ஜி* சுமார் 800 அடிக்கும் கீழான தாழ் நிலக் காடுகளில் வாழ்கிறது. இந்த தவளைகள் மரங்களின் தண்டுகளில் நுரையுடன் கூடிய முட்டை இணைத்து வைக்கின்றன. ஒவ்வொரு பெண்ணும் 29-108 முட்டைகளை வைக்கின்றன. நீருள்ள மரப்பொந்துகளுக்கு மேலே வைக்கப்படும் இந்த முட்டைகள் பொறித்து வெளியேறும் தலைப்பிரட்டை தண்ணீர் நிறைந்த இந்த குழிகளில் விழுகின்றன.

இந்த சிற்றினத்திற்கான குறிப்பிட்ட அச்சுறுத்தல்கள் எதுவும் தெரியவில்லை, ஆனால் இது வாழ்விட இழப்பால் எதிர்மறையாகப் பாதிக்கப்படுகிறது.

மேற்கோள்கள்
-----------

1. 1 2 3 4  IUCN SSC Amphibian Specialist Group (2020). "*Rhacophorus georgii*". *IUCN Red List of Threatened Species* **2020**: e.T58996A177129943. doi:10.2305/IUCN.UK.2020-3.RLTS.T58996A177129943.en.. பார்த்த நாள்: 14 November 2021.
2. 1 2  Frost, Darrel R. (2014). "*Rhacophorus georgii* Roux, 1904". *Amphibian Species of the World: an Online Reference. Version 6.0* (American Museum of Natural History).. பார்த்த நாள்: 16 February 2014.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q921274
* விக்கியினங்கள்: Rhacophorus georgii
* AmphibiaWeb: 4512
* ARKive: rhacophorus-georgii
* ASW: Rhacophorus-georgii
* EoL: 332920
* GBIF: 5217313
* iNaturalist: 26450
* IRMNG: 10229915
* ITIS: 665649
* IUCN: 58996
* என்.சி.பி.ஐ: 2602315
* uBio: 4805939

 |
**உத்திரப் பிரதேசம்** இந்தியாவின் வடபகுதியில் அமைந்துள்ளது. இமயமலையின் அடிவாரத்தில் அமைந்துள்ள மாநிலம் இது. அருகில் இந்தியத் தலைநகரான டில்லியைக் கொண்டுள்ளது. இந்தியச் சுற்றுலாவின் முக்கியமான அம்சமாகிய தாஜ்மகால் இம்மாநிலத்தில் அமைந்துள்ளது. இம்மாநிலத்தின் கலாச்சாரம் மற்றும் வரலாற்றுச் சிறப்புகள் இம்மாநிலத்தை சுற்றுலாவில் தனி இடத்தைப் பெறுகின்றன. மதுரா, பிருந்தாவனம், கிருஷ்ண ஜென்மபூமி, அயோத்தி, ராம ஜென்மபூமி, வாரணாசி போன்ற ஆன்மீகத் தலங்களைக் கொண்டது இம்மாநிலம்.

ஆக்ரா
-----

தாஜ்மகால்

17 ஆம் நூற்றாண்டைச் சேர்ந்த தாஜ்மகால் இங்கு அமைந்துள்ளது. ஒவ்வொரு வருடமும் 25 லட்சம் பார்வையாளர்கள் இதைக் கண்டுகளிக்கின்றனர். இங்கு பதேபூர் சிக்ரி, அக்பர் டூம், இத்மத்-உத்-துவாலா, ஆக்ரா கோட்டை போன்றவை இங்கு அமைந்துள்ளன.

கும்பமேளா
---------

கும்ப மேளா
அலகாபாத் நகரின் கங்கை நதிக்கரையில் ஒவ்வொரு வருடமும் சாதுக்கள் மகாமேளா அன்று தங்களின் ஆன்மீக பிரார்த்தனைக்காக‌ குழுமுவர். இதுவே ஒவ்வொரு 12 வது ஆண்டும் கும்ப மேளா என நடைபெறும். கும்பமேளா அன்று அதிக அளவில் துற‌விகள் குழுமுவர்.

இந்துக்களின் புனித இடங்கள்
--------------------------

* வாரணாசி
* மதுரா
* மதுரா கிருஷ்ணர் கோயில்
* பிருந்தாவனம்
* அயோத்தி
* ராம ஜென்மபூமி
* கிருஷ்ண ஜென்மபூமி
* பிரயாகை
* நைமிசாரண்யம்
* கயா

பெளத்தர்களின் புனித இடங்கள்
---------------------------

* சாரநாத்
* குசிநகர்
* கெளசாம்பி
* புத்தகயா

முக்கிய இடங்கள்
---------------

வாரணாசி

* 
* ஆக்ரா
* அலகாபாத் (அல்லது) **பிரயாகை**
* கான்பூர்
* லக்னோ
* ஜான்சி
* பத்தேப்பூர் சிக்ரி
* நொய்டா
* கோரக்பூர்

பதேபூர் சிக்ரி அரண்மனை

மேற்கோள்கள்
-----------

1. ↑  "Taj Mahal attracts a lot of visitors" இம் மூலத்தில் இருந்து 2011-07-25 அன்று. பரணிடப்பட்டது.. .
**கற்ற** என்பது அறிவை, பழக்கங்களை, செயற்திறனை புதிதாக பெற்றுக்கொள்ளல், அல்லது ஏற்கனவே பெற்றவற்றை மெருகூட்டல் அல்லது வலுவூட்டல் ஆகும். இதன்போது வேறுபட்ட தகவல்களின் உருவாக்கமானது நடைபெறுகின்றது. கற்கும் திறனானது மனிதர்களுக்கும் விலங்குகளுக்கும் சில இயந்திரங்களுக்கும் காணப்படுகின்றது.

சிறப்பியல்புகள்
---------------

**கற்றல்** என்பதற்கு சில சிறப்பியல்புகள் காணப்படுகின்றன. இது காலத்துடன் மாற்றமடைந்து செல்லும். அத்துடன் ஒவ்வொரு செயற்பாட்டின் போதும் உடனடியாக பெறப்படும் விடயமும் அல்ல. கட்டாயம் நிகழ்வதும் அல்ல. இது சூழ்நிலைகளினால் வடிவமைக்கப்படக் கூடியது. அதாவது சூழ்நிலை சார்ந்தது. கற்றலானது நாம் ஏற்கனவே பெற்ற அறிவில் தங்கிக் காணப்படுகின்றது. இது நாம் பெற்ற அறிவின் திரட்டு என்பதிலும் பார்க்க ஒரு படிமுறை சார்ந்த வளர்ச்சி என்பதே பொருத்தமானதாகும்.கற்றலானது ஒரு அங்கியினை மாற்றமடையச் செய்கின்றது. அநேகமாக அந்த மாற்றங்கள் நிரந்தரமானவையாக காணப்படும்.

மனிதனின் கற்றலானது கல்வி, சுயமுன்னேற்றம், பாடசாலை, பயிற்சிகள் என்பவற்றினால் உருவாக்கப்படுகின்றது. இது ஒரு இலக்கை நோக்கியதாகவும் ஊக்கப்படுத்தலினால் அதிகரிக்கப்படுவதாகவும் காணப்படுகின்றது.

கற்றல் எவ்வாறு உருவாகின்றது என்ற அறிவானது நரம்புஉளவியல், கல்வி உளவியல், கற்றல் கோட்பாடுகள், கற்பித்தலியல் ஆகிய துறைகளில் செய்யப்படும் ஆய்வுகளினால் விரிவாக்கப்படுகின்றது.

மேற்கோள்கள்
-----------

1. ↑  Richard Gross, Psychology: The Science of Mind and Behaviour பரணிடப்பட்டது 2022-12-31 at the வந்தவழி இயந்திரம் 6E, Hachette UK, ISBN 978-1-4441-6436-7.
2. ↑  Karban, R. (2015). Plant Learning and Memory. In: *Plant Sensing and Communication*. Chicago and London: The University of Chicago Press, pp. 31–44,  பரணிடப்பட்டது 2022-12-31 at the வந்தவழி இயந்திரம்.
3. ↑  Lakoff, G. & Johnson, M. (2008). *Metaphors we live by*. University of Chicago press.
**திரு** என்பது ஒரு தமிழ்ச் சொல்லாகும். இச்சொல் ஒருவரைச் சிறப்பிப்பதற்கு முன்னொட்டாகப் பயன்படுத்தப்படுகிறது. திரு என்ற சொல் தமிழர் பேச்சு வழக்கிலும், எழுத்து வழக்கிலும் பரவலாகப் பயன்படுகிறது.

தமிழ்நாட்டில் பொதுப் பயன்பாட்டில்
---------------------------------

சென்னையில் 1937 ஆம் ஆண்டு காங்கிரசு ஆட்சி அமைந்தபோது, அரசின் அஞ்சல்களில் அனைவருக்கும் ’ஸ்ரீ’ எனும் அடைமொழிச் சொல்லைப் பயன்படுத்தக் கூறி ஆணை இட்டது. இது எதிர்ப்பை ஏற்படுத்தியது.1940 ஆம் ஆண்டு ஆகஸ்டு மாதம் நான்காம் நாள் திருவாரூரில் பெரியார் ஈ.வெ.ராமசாமி தலைமையில் நடைபெற்ற நீதிக்கட்சியின் 16ஆவது மாகாண மாநாடு ’ஸ்ரீ’ எனும் வார்த்தைக்குப் பதில் தமிழின் ’திரு’ எனும் தமிழ் வார்த்தையையே பயன்படுத்தப்பட வேண்டும் என்று அரசாங்கத்தை வேண்டிக்கொண்டது.

உயர் திரு
---------

ஒருவரைக் கூடுதல் சிறப்புடன் அழைப்பதற்கு அல்லது எழுதுவதற்கு **உயர் திரு** எனும் சொல் பயன்படுத்தப்படுகிறது.

சிங்களத் திரு
-------------

தமிழர் பயன்பாட்டில் உள்ள "திரு" எனும் சொல்லுக்கு நிகரான ஒரு சொல்லாக, சிங்களத்தில் பயன்படுத்தப்படும் சொல் **க'ரு** (Garu) என்பதாகும். இச்சொல்லைக் கூடுதல் சிறப்புடன் ஒருவரை அழைக்க அல்லது எழுதிட **அதி'கரு** என்று பயன்படுத்துகின்றனர்.

இவற்றையும் பார்க்கவும்
----------------------

* ஸ்ரீ

மேற்கோள்கள்
-----------

1. ↑  நினைவு அலைகள்; டாக்டர் நெ.து.சுந்தரவடிவேலு; சாந்தா பதிப்பகம்;பாகம் 1;பக்கம் 577-578
**காந்தி படித்துறை (Gandhi Ghat)** பாட்னாவில் கங்கை நதியில் உள்ள முக்கிய படித்துறைகளில் ஒன்றாகும். இதற்கு இந்திய சுதந்திர இயக்கத்தின் தலைவர் மகாத்மா காந்தியின் பெயரிடப்பட்டது. படித்துறை அதன் மாலை கங்கை ஆரத்திக்கு பிரபலமானது.  இது கங்கை நதியில் மகாத்மா காந்தியின் சாம்பலை மூழ்கடித்ததோடு தொடர்புடையது.

இடம்
----

காந்தி படித்துறை கங்கைக் கரையில் அமைந்துள்ளது. இது பாட்னாவின் தேசிய தொழில்நுட்பக் கழகத்தின் பின்னால் அமைந்துள்ளது. மேலும் பாட்னா சந்திப்பு இரயில் நிலையத்திலிருந்து 5 கிலோமீட்டர் வடகிழக்கில் அமைந்துள்ளது.

கங்கை ஆரத்தி
------------

காந்தி படித்துறையில் கங்கை ஆரத்தி 51 விளக்குகளுடன், பூசாரிகள் குழுவால், குங்குமப்பூ உடையணிந்து செய்யப்படுத்தப்படுகிறது. ஆரத்தி ஒரு சங்கு சப்தம் மூலம் தொடங்குகிறது. மேலும் விரிவான வடிவங்களில் தூபக் குச்சிகளின் இயக்கத்துடன் தொடர்கிறது. இருண்ட வானத்திற்கு எதிராக ஒரு பிரகாசமான சாயலை உருவாக்கும் பெரிய எரியும் விளக்குகளை வட்டமாக காண்பிக்கப்படுகிறது. இந்த சடங்கு 2011ஆம் ஆண்டில் வாரணாசி மற்றும் அரித்துவாரில் நடத்தப்படும் கங்கை ஆரத்தியின் அடிப்படையில் தொடங்கப்பட்டது.

சுற்றுலா
--------

பீகார் மாநில சுற்றுலா மேம்பாட்டுக் கழகம் காந்தி படித்துறையிலிருந்து எம்.வி.கங்கா விகார் என்ற மிதக்கும் உணவகத்தை இயக்குகிறது. இது சன்செட் கப்பல் மற்றும் லெஷர் கப்பல் / கார்ப்பரேட் கப்பல் போன்றவற்றையும் படித்துறையிலிருந்து சுற்றுலாப் பயணிகளுக்காக இயக்குகிறது.  எம்.வி. கௌடில்யா என்ற மற்றொரு கப்பல் 2016 இல் சேர்க்கப்பட்டது. இது காந்தி படித்துறையிலிருந்து கங்கை நதியில் சுற்றுலா பயணங்களுக்கான பயணப் படகு ஆகும். இரண்டு கப்பல்களும் இயங்கும் இடத்தில் இருந்து காந்தி படித்துறையில் மிதக்கும் சிறு கப்பலை வைக்க சுற்றுலாத் துறை திட்டமிட்டுள்ளது. 

### காத்தாடி விழா

மகர சங்கராந்தியை முன்னிட்டு, சபல்பூர் தயரா தீவில், ஆற்றின் குறுக்கே காத்தாடி விழாவை மாநில சுற்றுலாத் துறை ஏற்பாடு செய்கிறது. திருவிழா முதன்முதலில் 2011இல் தொடங்கியது, அதன் பின்னர் ஒவ்வொரு ஆண்டும் ஏற்பாடு செய்யப்பட்டுள்ளது.

மேலும் காண்க
------------

* பாட்னாவில் சுற்றுலா

குறிப்புகள்
-----------

1. ↑  "Ganga Aarti at Gandhi Ghat in Patna" இம் மூலத்தில் இருந்து 2022-08-10 அன்று. பரணிடப்பட்டது.. .
2. ↑  Location of Gandhi Ghat in Patna
3. ↑  "Set Sail on" இம் மூலத்தில் இருந்து 10 அக்டோபர் 2017 அன்று. பரணிடப்பட்டது.. .
**உஷா பார்லே** (பிறப்பு 2 மே 1968) ஒரு இந்திய பாண்டவனி நாட்டுப்புறப் பாடகர் ஆவார். இவர் சத்தீஸ்கரைச் சேர்ந்த ஒரு பாரம்பரிய நாட்டுப்புறக் கலை வடிவத்தை  நிகழ்த்தி வருகிறார்.  இவர் கபாலிக் பாணியில் நிகழ்த்துவதற்காக அறியப்பட்டவர்.  2023 ஆம் ஆண்டில், இந்தியக் குடியரசுத் தலைவர் திரௌபதி முர்முவால் பாண்ட்வானி பாடலுக்கான  பங்களிப்புகளுக்காக, இந்தியாவின் நான்காவது உயரிய விருதான பத்மஸ்ரீ விருதைப் பெற்றார்.

ஆரம்ப கால வாழ்க்கை
------------------

பார்லே 1968 இல் சத்தீஸ்கரின் பிலாயில் பிறந்தார். தனது ஏழு வயதில் தனது பாண்ட்வானி பாடலைத் தொடங்கினார். பின்னர் பத்ம விபூஷன் டீஜன்பாயின் கீழ் பயிற்சி பெற்றார்.

மேற்கோள்கள்
-----------


1. ↑  DHNS. "In Pics | Padma Awards 2023: S M Krishna, K M Birla, others honoured" (in en). .
2. ↑  ANI. "Singers Usha Barle, Suman Kalyanpur receive Padma Awards" (in en-US). .
3. ↑  "Padma Awards 2023: Meet awardees honoured in the field of art" (in en). .
4. ↑  Piyush. "Press Note". .
5. ↑  Ani |. "Chhattisgarh: Pandwani singer Usha Barle honoured with Padma Shri for contribution to Art" (in en). .
6. ↑  Pioneer. "CM greets Padma Shree awardees" (in en). .
கனடாவில் பெண்கள் பால்வினைத் தொழிலுக்கு பல நாடுகளிலுமிருந்து வரவழைக்கப்படுவது குறிப்பிடத்தக்கது.பலர் கடத்தப்பட்டும்,பலர் தங்களின் விருப்பத்தின்படியும் பாலியல் தொழிலுக்குள் உள்நுழைகின்றனர்.கனடாவில் பாலியல்தொழில்கள் பல வடிவமைப்பினைப் பெற்றுள்ளது அவை:

* பாலியல் திரைப்படங்கள்
* நிர்வாண நடன மன்றங்கள்
* குழுமப் பாலியல் மன்றங்கள்

இவ்வாறான பலவகையிலும் பாலியல் தொழில் சட்டத்தின்படி குற்றமில்லையென மாற்றம்பெற்றுள்ளது.
ஆனாலும் ஒரு விலைமாது விற்கப்படும் உடலை வேறொருவர் அவ்வுடலைப்பெற சட்டம் அனுமதிக்காதிருப்பதும் குறிப்பிடத்தக்கது.

கனடாவில் விபச்சாரம் மற்றும் அதனைச் சார்ந்த சட்ட அமைப்புகள் பெரும்பாலான மக்களாலும் புரிந்துகொள்ள இயலாமல் இருப்பதனைக் குறிப்பிட்டுக் கூறலாம்.கனடாவில் அமையப்பெற்றுள்ள சட்ட அமைப்புகளின்படி விலைமாதுக்கள் தங்கள் உடல்களை விற்பதற்குத் தடையேதும் இல்லாதிருக்கின்றது. அதேவேளை விலை மாதுக்களின் உடல்களை வாங்குவதற்கு தடை உள்ளது. இத்தகு சட்டம் நடைமுறையில் உள்ளபொழுதும் பலர் விபச்சாரத் தொழில்களில் ஈடுபடுகின்றனர். ஆனாலும் இத்தகு விபச்சாரத் தொழில்களில் ஈடுபடும் விலை மாதுக்கள் எத்தகு வகையில் தமது அன்றாட வாழ்க்கைக்குத் தேவையான பணச் செலவுகளை எதிர்கொள்கின்றார்கள் என்பது இன்றளவும் கவனிப்பாரற்று இருப்பதும் உண்மை.அதாவது ஒரு விலைமாதுவின் உடலை வாங்க இயலாத சட்டம் இல்லாதபொழுது எந்தவகையிலான பணவலிமையினை நாடி அவர்கள் விபச்சாரத் தொழில்களில் ஈடுபடுகின்றனர் என்பதும் ஒரு கேள்விக்குறியாகவுள்ளது.

மேற்கோள்கள்
-----------

1. ↑  Government of Canada, Department of Justice (March 11, 2015). "Questions and Answers - Prostitution Criminal Law Reform: Bill C-36, the Protection of Communities and Exploited Persons Act". .
2. ↑  Division, Government of Canada, Department of Justice, Research and Statistics (December 2014). "Technical Paper: Bill C-36, Protection of Communities and Exploited Persons Act". .
3. ↑  "Canada Supreme Court strikes down prostitution laws". *BBC News*. December 20, 2013. .
**காகரிசி நாடகம்** (*Kakkarissi Natakam*) என்பது கேரளா மாநிலத்தின் ஒரு நாட்டுப்புற கலை வடிவமாகும். இது தமிழ்நாட்டிலிருந்து கேரளத்துக்குச் சென்ற ஒரு கலையாகும். இந்த கலை வடிவம் கேரளாவின் தெற்குப் பகுதிகளில் மிகவும் பிரபலமாக உள்ளது. அதன் ஒரு இசை நாடக நாடகமாகும். இதை தமிழ், மலையாளம் கலந்த மொழியில் நிகழ்த்துகின்றனர. சுந்தர காக்கன், காக்காத்திகள், வேதான் போன்றவர்கள் இந்த கலை வடிவத்தில் முக்கிய பாத்திரங்களாக உள்ளனர். இந்த நடனம் அடவுகள் மற்றும் பாடல்களுடன் நிகழ்த்தப்படுகிறது. மிருதங்கம், ஆர்மோனியம், கஞ்சிரா மற்றும் கைமணி ஆகியவை முக்கிய இசைக்கருவிகளாக இருக்கின்றன. இந்த கதை சிவன் தனது மனைவியான பார்வதி தேவியுடன் காக்கலன் மற்றும் காக்கத்தி என்ற நாடோடி இனமான நாடோடிகளாக பூமிக்கு வந்ததைச் சுற்றி அமைந்துள்ளது.

படக்காட்சியகம்
--------------

* காகரிசி நாடகம்
* காக்கத்திகள்காக்கத்திகள்
* சுந்தர காக்கன்சுந்தர காக்கன்

குறிப்புகள்
-----------

1. 1 2 3  "Bringing Kakkarissi to life". .
2. ↑  "Kakkarissi Natakam - a folk theatrical art form". .
3. ↑  "Kakkarissi Natakam - a satirical dance-drama, Performing art". .
**காட்டி சுப்பிரமணிய சுவாமி கோவில்**(கன்னடம் : ಘಾಟಿ ಸುಬ್ರಮಣ್ಯ) என்பது பெங்களூரின் புறநகரில் துபகெரே, தொட்டபல்லாபுரா அருகில் அமைந்துள்ள ஒரு பழங்கால இந்து கோவில் ஆகும். இது பெங்களூர் நகரத்திலிருந்து 60கிமீ தொலைவில் அமைந்துள்ள ஒரு பிரபலமான யாத்திரை தலம் ஆகும். இந்த கோவிலின் தனிச்சிறப்பு என்னவென்றால், முதன்மைக் கடவுள் கார்த்திகேயன், நரசிம்மருடன் ஒன்றாகக் காணப்படுகிறார். தொன்மத்தின் படி, இரண்டு சிலைகளும் பூமியிலிருந்து தோன்றியதாக நம்பப்படுகிறது. இது கேதுவை வழிபடுவதற்கு தென்னிந்தியாவில் உள்ள ஒரு முக்கியமான மையமாகும். பிரம்மரத்தோஷத்தின் போது, அதாவது புஷ்ய சுத்த சஷ்டி நாளில் சிறப்பு சடங்குகள் செய்யப்படுகின்றன. நரசிம்ம ஜெயந்தி இங்கு கொண்டாடப்படும் மற்றொரு முக்கிய விழாவாகும்.

வரலாறு
------

காட்டி சுப்பிரமணியா 600 ஆண்டுகளுக்கும் மேலான வரலாற்றைக் கொண்டுள்ளது. இது சந்தூர் பெல்லாரி பகுதிகளை ஆண்ட கோர்பேட் அரசர்களால் கட்டப்பட்டது.

பாரம்பரியம்
-----------

இத்தலத்தில் குழந்தையில்லாத தம்பதியினரின் வேண்டுதலுக்கு இணங்க குழந்தைப் பேறு கிடைக்கும் என்ற நம்பிக்கை உள்ளது. இங்கு பக்தர்களால் நாகர் சிலைகளை நிறுவுவும் பழக்கம் உள்ளளது. இதனால் கோவிலுக்கு அருகில் ஆயிரக்கணக்கான நாகர் சிலைகளைக் காணலாம்.

வடிவமைப்பு
----------

கருவறையில் ஏழு தலை நாகம் கொண்ட கார்த்திகேயரின் சிலையானது ஒரே கல்லில் செய்யப்பட்டதாக உள்ளது. சிலையின் பின் பின்புறத்தில் நரசிம்மரின் உருவம் செதுக்கப்பட்டுள்ளது. இதனால் முருகன் கிழக்கு நோக்கியும் நரசிம்மர் மேற்கு நோக்கியும் உள்ளனர். இரு தெய்வங்களும் ஒரே நேரத்தில் பக்தர்களுக்குத் தெரியும் வகையில், கருவறையில் பின்புறத்தில் ஒரு பெரிய கண்ணாடி வைக்கப்பட்டுள்ளது.

இடம்
----

காட்டி சுப்ரமண்யா பெங்களூரில் இருந்து சுமார் 60 கிமீ தொலைவில் உள்ளது. தொட்டபல்லாபுரா வழியாக செல்லும் பாதை மிகவும் வசதியான பாதை. பொதுப் போக்குவரத்தைத் தேர்ந்தெடுத்தால், பெங்களூரிலிருந்து காட்டிக்குச் செல்லும் நேரடிப் பேருந்துகள் எண்ணிக்கையில் மிகக் குறைவு, மேலும் தொட்டபல்லாபுராவில் பேருந்து மாற்ற வேண்டியிருக்கும்.

கால்நடை கண்காட்சி
-----------------

ஆண்டுதோறும் இங்கு திசம்பர் மாதத்தில் நடைபெறும் கால்நடை சந்தை மிகவும் பிரபலமானது. அண்டை மாநிலங்களான தமிழ்நாடு, ஆந்திரா, கேரளா, மகாராஷ்டிரா மற்றும் கர்நாடகாவின் பல பகுதிகளிலிருந்தும் விவசாயிகள் கால்நடை சந்தையில் கலந்துகொள்கின்றனர்.

குறிப்புகள்
-----------

* "Ghati Subramanya Temple Subrahmanya Ghati, Lakshmi Narasimha and Subramanya at Ghati". Karnatakavision.com இம் மூலத்தில் இருந்து 2012-05-29 அன்று. பரணிடப்பட்டது.. .

வெளி இணைப்புகள்
---------------

1. ↑  "Ghati Subramanya | Bangalore Rural District , Government of Karnataka | India" (in en-US). .
2. ↑  "Ghati Subramanya Temple – A Must-visit near Bangalore" (in en-US). 2017-08-20. .